Source: https://webpravo.eu/clanky/prijmy-autorov-a-umelcov-v-roku-2016
Timestamp: 2019-05-24 19:16:31+00:00

Document:
Príjmy autorov a umelcov v roku 2016 – Webpravo
Home » Články » Príjmy autorov a umelcov v roku 2016
Príjmy autorov a umelcov v roku 2016
Skupinou osôb, ktoré si prilepšia v súvislosti s novelou zákona o dani z príjmov sú autori a umelci. Predovšetkým je potrebné povedať, že týchto skupín osôb sa týkajú dve ustanovenia zákona o dani z príjmov a to § 6 ods. 2 písm. a) ZDP a § 6 ods. 4 ZDP.
Rozdiel medzi týmito dvoma ustanoveniami spočíva v tom, že § 6 ods. 2 písm. a) ZDP sa týka
• vytvorenia diela a z podania umeleckého výkonu
• vydávania, rozmnožovania a rozširovania literárnych diel a iných diel na vlastné náklady a z vytvorenia alebo zhotovenia iného predmetu duševného vlastníctva a z použitia iného predmetu duševného vlastníctva alebo z postúpenia práv k predmetu duševného vlastníctva
teda aktívnej činnosti autora a tento príjem aj patrí medzi aktívne príjmy – teda je tu možnosť uplatnenia nezdaniteľnej časti základu dane a odpočtu daňovej straty , zatiaľ čo
6 ods. 4 ZDP príjmy z použitia diela a použitia umeleckého výkonu – ide o pasívne príjmy , kde nie je možnosť uplatnenia nezdaniteľnej časti základu dane a ani zníženia základu dane o daňovú stratu. Významná zmena nastala v súvislosti so zmenou právnej úpravy zrážkovej dane, kedy oproti právnemu stavu z roku 2015 sa budú príjmy
Významnou zmenou je právna úprava zrážkovej dane od 1.1.2016., ktorá zjednoduší autorom život, tak po stránke daňovej, odvodovej ako i administratívnej.
Právny stav do 31.12.2015.
Podľa právneho stavu platného do 31.12.2015 bol taký, že príjmy podľa podliehali zrážkovej dani len za predpokladu ak šlo o príspevky do novín, časopisov, rozhlasu alebo televízie, ak nešlo o umelecký výkon ak daňovník neuplatní postup podľa odseku § 43/14 vtedy platného ZDP – inými slovami uzavrel dohodu o tom, že nebude tento príjem zrážaný zrážkovou daňou. Túto dohodu bol povinný platiteľ dane oznámiť správcovi dane najneskôr do pätnásteho dňa po uplynutí kalendárneho roka, v ktorom bola uzavretá.
Príspevky do novín a časopisov sa rozumeli príspevky do publikácií s prideleným ISBN , respektíve ISSN
Autor mal dohodu s vydavateľstvom, že bude pre vydavateľstvo písať články s tým, že tento príjem bude vysporiadaný daňou vyberanou zrážkou. Vydavateľstvo mu vyplatilo príjem znížený o daň a zrážku do literárneho fondu. Autor neuviedol tento príjem do daňového priznania
Autor mal dohodu o písaní článkov s webom, ktorý nebol na daňové účely považovaný za časopis
( nemal IISSN ). Autor dostal príjem vyplatený v hrubej sume a musel ho zdaniť cez daňové priznanie.
Právny stav od 1.1.2016
Od 1.1.2016 je situácia odlišná
Zrážkovej dani podlieha podstate širší okruh príjmov autorov a to tak podľa § 6 ods. 2 písm. a) ZDP i podľa § 6 ods. 4 ZDP a už nezáleží na tom, či ide o článok do novín, časopisu, alebo televízie. V zásade záleží iba na tom, či ide o činnosť autora pre tretí subjekt, alebo autor priamo a na vlastné náklady rozširuje, respektíve udeľuje súhlas na použitie predmetu autorského práva, respektíve práva priemyselného vlastníctva.
V prípade ak autor sám rozširuje dielo na svoje náklady, respektíve oprávnená osoba udeľuje súhlas na použitie práva k priemyselnému vlastníctvu nemôže uplatniť režim zrážkovej dane, ani dohody. V prípade ak napíše článok, alebo vytvorí dielo pre web, časopis, prípadne rádio na základe autorskej zmluvy, tak podlieha zrážkovej dani.
V tejto súvislosti je potrebné upozorniť, že tak príjem podľa § 6 ods. 2 písm, a ) ZDP ako príjem podľa § 6 ods. 4 umožňuje vyplatiť paušálne výdavky. Daňovník tak môže kombinovať uplatnenie zrážkovej dane ( v takom prípade nemôže uplatniť paušálne výdavky ) a uplatnenie klasického režimu zdanenia.
Aký to praktický význam ?
Praktický význam to má obrovský, pretože v prípade aplikácie zrážkovej dane síce príde o možnosť uplatniť paušálne výdavky, ale na strane druhej, tento príjem sa nebude uvádzať v daňovom priznaní, takže nevstupuje do vymeriavacích základov pre zdravotné ani sociálne odvody. Ak je autor SZČO, tak takýto príjem nebude zohľadňovať ani na účely splnenia podmienky povinného nemocenského poistenia § 21 zákona č. 461/2003 Z.z. , ani na účely výkonu zárobkovej činnosti v zmysle § 10b zákona č. 580/2004 Z.z. Všetci vieme, že zatiaľ čo daňová sadzba pre fyzické osoby je v podstate zachovaná 19% ( áno vieme o progresii, ale ktorá fyzická osoba podnikateľ bude podnikať ako FO s takým daňovým základom ) , tak odvody sú pre SZČO úplne brutálne. Je pravdou, že ak si pozriete blízke zahraničie, sadzby nie sú príliš odlišné, ale to je sotva útecha.
Autor dostal za vytvorenie diela ( napísanie scenára ) vyplatenú sumu 3000 Eur. Za reprízu úspešnej divadelnej hry dostal autorský honorár v sume 15000 Eur. Autor má po novom viacero možností ako svoj príjem daňovo vysporiadať
Autor podá daňové priznanie a dohodne sa , že nebude aplikovaná zrážková daň
Za napísanie scenára v sume 5000 Eur uplatní paušálne výdavky 40% , čiže 2000 Eur a zdaní sumu 3000 Eur , ktorá vstúpi ako vymeriavací základ do výpočtu odvodov pre Sociálnu poisťovňu ( keďže zarobil viac ako 4944 Eur vznikne mu povinné sociálne poistenie § 21 zákona č. 461/2003 Z.z. o sociálnom poistení ) a zároveň táto suma vstúpi do vymeriavacieho základu na výpočet zdravotného poistenia v ročnom zúčtovaní.
Zároveň si uplatní nezdaniteľnú časť základu dane na daňovníka vo výške 3 803,33 EUR.
Na sumu 15000 Eur uplatní paušálne výdavky vo výške maximálne 5040 Eur ročne ( 15000*0,4 )=6000 a zdaní sumu 11960 Eur ( 2000 Eur si už uplatnil ) v daňovom priznaní. Nebude si môcť uplatniť nezdaniteľnú časť základu dane na daňovníka. Príjmy z § 6 ods. 4 nevstupujú do vymeriavacích základov na zdravotné ani sociálne odvody.
Daňovník bude príjem 5000 Eur vypratúvať zrážkovou daňou sa tým, že príjem bude ponížený o 2% do literárneho fondu a 19% daň. Daňová povinnosť bude 950 Eur a odvod do literárneho fondu bude 100 Eur. Tento príjem sa bude považovať za daňovo vysporiadaný a nebude vstupovať do vymeriavacích základov na zdravotné, ani sociálne poistenie.
V prípade príjmom za reprízu bude postupovať rovnako ako v bode 1
Variant dva je rozhodne výhodnejší pre autora, keďže úspora na dani v prípade príjmu za scenár je síce cca 380 Eur , ale odvodové zaťaženie je ďaleko vyššie, keďže sa stane povinne sociálne poistenou osobou.
Previous Daňová licencia v roku 2016
Next Kniha vymáhanie pohľadávok uvedená

References: § 6
 § 6
 § 6
 § 43
 § 6
 § 6
 § 6
 § 6
 § 21
 § 10
 § 21
 § 6